  Виталий Пронин Россиысь егитъёс пӧлын ялэмын «Мон Президент ке луысал» конкурс. Сое радъя Федерацияя Кенеш бордын ужась Егит законодательёслэн палатазы. Вожвылъяськонэ пыриськыны быгато 1-тӥ классысен кутскыса ваньмыз школаын дышетскисьёс, вузъёсысь но ссузъёсысь студентъёс, аспирантъёс. Ужрад егитъёслэсь кивалтон удысэн тунсыкъяськонзэс будэтоз, быгатӥсь, етӥз муртъёсты шараяны юрттоз. Конкурсын 4 номинация чакламын: — «Мон Президент ке луысал - 3 нырысетӥ указъёсы» темая эссе гожтон; — «Мон Президент ке луысал, кыӵе луысал Россия?» темая суред; — «Мон Президент ке луысал, марзэ Россиын воштысал» темая видеоролик; — «Мон Президент ке луысал - мынам программае» темая кунэз азинтонъя программа. Ужъёс нимаз дунъямын луозы, нылпилэсь арлыдзэ учкыса. Конкурсэ ужъёсты куто 18-тӥ мартозь. Ужрад сярысь пыр-почгес тододы http://konkurs-president.ru/ сайтысь. УД  